b'\n_START_ARTICLE_\nLuj od Verduna\n_START_PARAGRAPH_\nGrof Luj I. (francuski: Louis; ubijen 29. rujna 1025.) bio je (prvi?) grof Chinyja i Verduna.\n_START_SECTION_\nBiografija\n_START_PARAGRAPH_\nNije poznato kada je Luj ro\xc4\x91en. Njegov otac je bio grof Oton od Ivoisa, a majka mu je bila Otonova supruga nepoznatog imena, koja je prema hipotezi bila ro\xc4\x91akinja francuskih kraljeva. Lujev je djed najvjerojatnije bio grof Adalbert I. Pobo\xc5\xbeni._NEWLINE_Reginbert, biskup Verduna, imenovao je Luja grofom Verduna 1024. te je Luj tako naslijedio grofa Hermana od Verduna. Me\xc4\x91utim, Hermanov je ne\xc4\x87ak Gotfrid III. Bradati htio tu poziciju te je njegov otac, Gothelon I., napao Verdun i dao ubiti grofa Luja.\n_START_SECTION_\nBrak\n_START_PARAGRAPH_\nLujeva je \xc5\xbeena bila gospa Adelajda (Ad\xc3\xa9la\xc3\xafde). Njezino je podrijetlo nepoznato, a rodila je svom mu\xc5\xbeu sina Luja II. i k\xc4\x87er Liutgardu.'